钦定古今图书集成/明伦汇编/氏族典/第179卷 > 《廖用贤尚友录》 > 宣嗣宗
## 钦定古今图书集成/明伦汇编/氏族典/第179卷 > 《廖用贤尚友录》 > 宣嗣宗

按《嘉定县志》：“嗣宗，字彦初，永乐中，以荐为中书舍人，
专书内制。时杨文贞公在内阁，凡诰敕内句字有未
惬者，嗣宗持之，杨辄改定，多所裨益。扈从北征，以醇
谨受知仁庙。及丁母忧，特诏起复，与修《成祖实录》。历
官验封郎中，卒于京，赠吏部右侍郎。”